Oluen ja muiden mietojen alkoholijuomien vero nousee heinäkuun alussa peräti 70 prosenttia.

Virossa alkaa perjantaina uusi aika, kun alkoholin verotus kiristyy roimasti. Oluen, siiderin ja muiden mietojen alkoholijuomien vero nousee heinäkuun alussa peräti 70 prosenttia.

Muutos ei tarkoita, että olutpakkauksesta joutuisi heti maksamaan näin paljon enemmän. Veronkorotuksen vaikutusta hintoihin ei varmasti tiedetä, ja joka tapauksessa juomat kallistuvat viiveellä.